open-index/open-wikipedia-markdown huggingface dataset:
Rooiassie

Die **Rooiassie** (*Sporaeginthus subflavus*) is 'n redelike algemene standvoël in grasveld en plekke met kruidplante, veral naby water. Hulle verspreidingsgebied en getalle het blykbaar die afgelope paar jaar afgeneem. Die voël is 9&nbsp;cm groot en weeg 6 - 10&nbsp;gram. In Engels staan die voël bekend as die *Orange-breasted waxbill*.

[duimnael|links|'n Mannetjie op die [Cedara-plaas in Pietermaritzburg, Suid-Afrika.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Koningblousysie

Die **koningblousysie** (*Granatina granatina*) is 'n amper-endemiese, algemene standvoël en plaaslike nomade in doringboomveld, savanne en droë ruigtes. Pare bly heeljaar bymekaar. Die voël word 13&nbsp;cm groot en weeg dan 8-14 gram. In Engels staan die voël bekend as die *Violet-eared waxbill*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Gewone kwartelvinkie

Die **gewone kwartelvinkie** (*Ortygospiza atricollis*) is 'n algemene standvoël en nomade in kort gras en kaal gedeeltes in grasveld en landerye, dikwels naby water. Die voël is 10&nbsp;cm groot en weeg 9 - 14&nbsp;gram. In Engels staan die voël bekend as die *Black-faced quailfinch*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Kaapse vuurvinkie

Die **Kaapse vuurvinkie** (*Lagonosticta rubricata*) is 'n algemene standvoël van ruigtes in boomveld, savanne en rivierstruikgewas. Die voël is 11&nbsp;cm groot en weeg 8 - 13 gram. Die voël is die broeigasheer vir die Gewone blouvinkie. In Engels staan die voël bekend as die *African Firefinch*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Suidelike swie

Die **Suidelike swie** (*Coccopygia melanotis*) is 'n endemiese, gelokaliseerde algemene standvoël van woudrande en beboste gebiede met welige plantegroei en kom ook in tuine voor. Die voël is 9&nbsp;cm groot en weeg 5 - 9 gram. In Engels staan die voël bekend as die *Swee Waxbill*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooiwangwoudsysie

Die **Rooiwangwoudsysie**, ook bekend as die **Rooirugsaadvretertjie** (*Cryptospiza reichenovii*) is 'n gelokaliseerde algemene standvoël van woudonderbos maar word maklik misgekyk. Hulle vlieg baie vinnig en reguit. Die voël is 12&nbsp;cm groot en weeg 12 - 17 gram. In Engels staan die voël as die *Red-faced Crimsonwing* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
http://avibase.bsc-eoc.org/species.jsp?lang=EN&avibaseid=E034D9D964E5AC11
Rooistertsaadvretertjie

Die **Rooistertsaadvretertjie**, ook bekend as die **Oostelike saadbrekertjie** (*Pyrenestes minor*) is 'n skaars standvoël in struikgewas in vogtige miomboboomveld, ruigtes, woudrande asook in teeplantasies. Snawelgrootte wissel en voëls met groter snawels eet groter saad. Die voël is 14&nbsp;cm groot en weeg 18 gram. In Engels staan die voël as die *Lessor Seedcracker* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?avibaseid=A24ED82085D22227
Jon Voight

**Jon Voight** (geb. 29 Desember 1938) is ’n Amerikaanse akteur. Hy is vir vier Oscars benoem, waarvan hy een gewen het, en vir nege Golden Globes, waarvan hy drie gewen het. Voight is die pa van die aktrise Angelina Jolie en akteur James Haven.

## Bekendste rolle 
Voight het in die laat 1960's internasionaal bekend geword danksy sy rol as ’n aspirant-gigolo in *Midnight Cowboy* (1969). In die 1970's vertolk hy ’n sakeman wat met moord deurmekaar raak in *Deliverance* (1972), ’n paraplegiese Viëtnam-veteraan in *Coming Home* (1978), waarvoor hy ’n Oscar vir beste akteur wen, en ’n platsak oud-bokskampioen in *The Champ* (1979).

Hoewel hy in die 1980's en 1990's in minder rolprente gesien is, het hy groot lof gekry vir sy spel as ’n meedoënlose bankrower in *Runaway Train* (1985) en ’n gewetenlose prokureur in *The Rainmaker* (1997). In die 2000's het hy uitstekende spel gelewer as Howard Cosell in *Ali* (2001), die Nazi-offisier Jürgen Stroop in *Uprising* (2001) en pous Johannes Paulus II in die TV-minireeks met dieselfde naam (2005).

## Persoonlike lewe 
Voight is in Yonkers, New York, gebore as die seun van Elmer Voight (gebore Voytka) en sy vrou, Barbara. Voight sr. was ’n professionele gholfspeler. Jon het twee broers, Barry en Wesley. Laasgenoemde is bekend as die sanger en liedjieskrywer Chip Taylor. Voight sr. se ouers was Slowaakse immigrante van Košice, toe nog deel van Oostenryk-Hongarye. Barbara se grootouers was van Duitse afkoms.

## Filmografie 
’n Paar van sy bekende rolle was:

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Richard Dreyfuss

**Richard Dreyfuss** (geb. 29 Oktober 1947) is ’n Amerikaanse akteur wat veral bekend is vir sy rolle in *American Graffiti*, *Jaws*,  *Close Encounters of the Third Kind* en *The Goodbye Girl*.

Dreyfuss het die Oscar vir beste akteur in 1977 gewen vir *The Goodbye Girl* en is in 1995 benoem vir ''Mr. Holland's Opus*. Hy het ook ’n Golden Globe en Bafta gewen en is in 2002 vir twee Screen Actors Guild-pryse benoem.

## Vroeë lewe 
Dreyfuss is as **Richard Stephen Dreyfus** Sy pa het nie van New York gehou nie en het saam met die gesin na Europa getrek en toe Dreyfuss nege was, na Los Angeles. Dreyfuss het aan die Hoërskool Beverly Hills skoolgegaan. Ná tyd in ’n rehabilitasiekliniek het hy sy terugkeer gemaak in *Down And Out In Beverly Hills* (1986) In 2006 was hy een van die oorlewendes in die rolprent *Poseidon*. In 2008 het hy die rol vertolk van die Amerikaanse visepresident Dick Cheney in Oliver Stone se biografieprent oor George W. Bush met die naam *W''.

Hy het ’n ster op die Hollywood Walk of Fame en was saam met 99 ander sterre by die "2012 Academy Awards – Night of 100 Stars".

## Persoonlike lewe 
Dreyfuss is vroeg in die 1980's getroud met die skrywer en vervaardiger Jeramie Rain. Hulle het drie kinders gehad: Emily (1983), Benjamin (1986) en Harry (1990). Benjamin is met ’n seldsame oogsiekte gebore wat hom eindelik blind in sy linkeroog gelaat het. Die egpaar is in 1995 geskei en in 1999 is hy met Janelle Lacey getroud. Hulle is in 2005 geskei.

In 2006 is Dreyfuss met die Russies gebore Svetlana Erokhin getroud en hulle woon sedertdien in San Diego.

## Filmografie 
## Verwysings 
## Eksterne skakels 
* THR: Richard Dreyfuss finds 'Happiness' 
* 
* 
* 15px Hierdie artikel is vertaal uit die Engelse Wikipedia
Saint-Germain-Laval

**Saint-Germain-Laval** kan na een van die volgende nedersettings verwys:

* Saint-Germain-Laval, Loire, 'n Franse stad in Loire.
* Saint-Germain-Laval, Seine-et-Marne, 'n Franse stad in Seine-et-Marne.
Portier

duimnael|250px|Hotelportiers in Londen.

'n **Portier** is iemand wat die ingang van 'n gebou of terrein bewaak en die deur vir in- en uitgaande besoekers oophou. Die woord is afgelei van "poort" (deurgang), daarom word 'n portier ook soms 'n **poortwagter** of **deurwagter** genoem.

Portiers het oorspronklik die poorte van kloosters, paleise of ander groot geboue oopgemaak en gesluit. Vandag word portiers veral voor prestige hotelle en kantoorgeboue aangetref. Hulle help ook soms om inligting aan gaste te verskaf, bagasie rond te karwei of vervoer te organiseer (teksies se roep). Portiers word ook soms ingespan om die veiligheid van besoekers by kroeë en ander vermaaklikheisplekke te verseker en toegangsbeheer toe te pas.
Mieliedriehoek

duimnael|Mielieplante groei groen en geil

Die **mieliedriehoek** is 'n landbougebied in die sentrale deel van Suid-Afrika wat weens sy grond, temperatuur en reënval 'n besonder hoë mielieopbrengs lewer.

Mahikeng (Noordwes), Pretoria (Gauteng) en Barberton (Mpumalanga) (al drie naastenby op die 25º suiderbreedtelyn) vorm die vae noordgrens van die mielieproduserende streek. Die suidpunt van die  driehoek lê in die omgewing van Smithfield in die Vrystaat. Ander groot dorpe op die grense van die streek is Lichtenburg en Vryburg in Noordwes, Ermelo en Carolina in Mpumalanga en Ladybrand en Wepener in die Vrystaat.

Die grond in die streek is betreklik vrugbaar, maar het 'n tekort aan fosforoksied en kalk. Rondom Bethal in Mpumalanga en in die noordwestelike Vrystaat bestaan die grond uit verweerde dolerietsome en lewer daarom goeie oeste.

## Sien ook 
* Lys van streeksname in Suid-Afrika
Vaalstreepkoppie

Die **Vaalstreepkoppie** (*Emberiza impetuani*) is 'n voëlspesie wat endemies is aan Suider-Afrika. Hulle is algemene tot volop nomades op halfwoestynvlaktes, in Karoobossieveld en dorre savanne. Af en toe vind invalle in die kuslaaggebied van die westelike Wes-Kaap en die grasveld- en savannestreke plaas. Hulle vergader in groot getalle om na goeie reëns te broei. Hulle word soms ook in los assosiasie met sperwers aangetref. Die voël is 14&nbsp;cm groot en weeg 13 - 20 gram. In Engels staan die voël as die *Lark-like bunting* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Inlandsee

**Inlandsee** is 'n pan wat gevorm het in 'n depressie in die Vrystaat, suid van Parys tussen die N1-nasionalepad en Vredefort.

Inlandsee lê in die middel van die Vredefortkoepel, die gebied waar 2020 miljoen jaar gelede een van die grootste impakkraters op aarde gevorm is. Die depressie self is egter baie jonger en stam dalk uit die Dwyka-ystyd van 300 miljoen jaar gelede.

Wanneer daar baie reën val, vul die pan met water en kom daar talle voëls, soos flaminke, daar woon. 

## Verwysings
Novelle

'n **Novelle** is ‘n geskrewe, fiktiewe, prosaverhaal gewoonlik langer as 'n kortverhaal maar korter as 'n roman. Die woord is afgelei van die Italiaanse woord "*novella–*", vroulike vorm van "*novello–*", wat "nuut" beteken.  Dit is 'n algemene literêre genre in verskeie Europese tale.

'n Novelle bevat normaalweg minder intrige as 'n roman, maar meer ingewikkelde intriges as 'n kortverhaal. Die intriges kry ook meer tyd om te ontwikkel as in die geval van kortverhale. Anders as met romans is dit gewoonlik nie in hoofstukke opgedeel nie, en is baie maal bedoel om in een sessie gelees te word, net soos die kortverhaal, hoewel oop ruimte soms gebruik word om gedeeltes te skei. Dit behou dus die geheeleffek. Warren Cariou skryf:

The novella is generally not as formally experimental as the long story and the novel can be, and it usually lacks the subplots, the multiple points of view, and the generic adaptability that are common in the novel. It is most often concerned with personal and emotional development rather than with the larger social sphere. The novella generally retains something of the unity of impression that is a hallmark of the short story, but it also contains more highly developed characterization and more luxuriant description.

Die novelle as literêre genre se ontwikkeling begin met die vroeg-Renaissance literêre werke van die Italianers en Franse. Vernaam Giovanni Boccaccio (1313–1375), skrywer van die *Decameron* (1353)—honderd novelles vertel deur tien mense, sewe vroue en drie mans wat vlug van die Swart Dood deur te ontsnap van Florence na die Fiesole-heuwels, in 1348; en deur die Franse koningin, Marguerite de Navarre (1492–1549), [ook bekend as Marguerite van Valois, et. alii.],  skrywer van *Heptaméron* (1559)—Twee-en-sewentig oorspronklike Franse vertellings (gemodelleer volgens die struktuur van die *Decameron*).

Dit was nie tot die laat agtiende en vroeë negentiende eeu wat skrywers die novelle tot 'n literêre genre, gestruktureer volgens voorskrifte en reëls, gevorm het nie. In die tyd was die Duitsers die mees aktiewe skrywers van die *Novelle* (Duits: "Novelle"; meervoud: "Novellen"). Vir die Duitse skrywer is 'n novelle 'n fiktiewe narratief van onbepaalde lengte—van 'n paar tot honderde bladsye—beperk tot 'n enkele, aksiebelaaide gebeurtenis, situasie of konflik wat lei tot 'n onverwagse keerpunt (*Wendepunkt*), en aanleiding gee tot 'n logiese maar verrassende einde; *Novellen* neig om 'n konkrete simbool te bevat, wat die verhaal se vaste punt is. Hulle is nog steeds bekend.

## Verwysings 
## Eksterne skakels 
*
Groenkolpensie

Die **Groenkolpensie** (*Mandingoa nitidula*) is 'n gelokaliseerde algemene standvoël en hoogtetrekvoël in die woud, gewoonlik naby ooptes of gebiede met digte struikgewas. Hulle leef ook in gebiede met digte struikgewas, boomveld en kustreke in die winter. Die voël is sku en word maklik misgekyk. Die voël is 10&nbsp;cm groot en weeg 8 - 11 gram. In Engels staan die voël as die *Green Twinspot* bekend.

## Subspesies 
Die groenkolpensie het vier subspesies:
* *Mandingoa nitidula chubbi* 
* *Mandingoa nitidula nitidula* 
* *Mandingoa nitidula schlegeli*
* *Mandingoa nitidula virginiae*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Epiek

regs|duimnael|Tablet wat fragmente bevat van die *Gilgamesj-epos*
[duimnael|links|140px|[Homeros]]

‘n **Epiek** (vanaf die Oudgriekse byvoeglike naamwoord  (*epikos*), van  (*epos*) "woord, storie,gedig") is ŉ omslagtige verhalende gedig, gewoonlik oor 'n ernstige onderwerp wat detail bevat oor heroïese dade en gebeure van groot belang vir 'n beskawing of nasie. Mondelinge digkuns kan ook as 'n epiek kwalifiseer, en Albert Lord en Milman Parry voer aan dat klassieke eposse in wese 'n mondelinge vorm van digkuns was. 

Nog 'n tipe **heldedig** of **epiek** is 'n epyllion (meervoud: epyllia) ook genoem *klein-epos*, wat 'n verkorte verhalende gedig is met 'n romantiese of mitologiese tema.  Die term is in die negentiende eeu in gebruik geneem. Dit verwys merendeels na die geleerde, korter heksametriese gedigte van die Hellenistiese periode en die ooreenstemmende werke in Rome bestaande uit die neoteriese era; tot 'n mindere mate sluit die term ook sommige gedigte in uit die Engelse Renaissance, veral dié beïnvloed deur Ovidius. Die bekendste voorbeeld van 'n klassieke epyllion is moontlik Catullus 64.

Van die bekendste voorbeelde van epiese digkuns sluit in die *Ramayana*, *Mahabharata*, die Oudgriekse *Ilias* en die *Odussee*, die Oudengelse *Beowulf*, of die Portugese digter Luís de Camões se *Lusiade* (*Os Lusíadas*, 'n historiese benaming vir die Portugese, die bewoners van Lusitanië), 'n geïdealiseede geskiedenis van Portugal''.

## Verwysings
Liriek

**Liriek** (Grieks  λύρα (lura), wat "lier" beteken) is volgens die letterkunde die versamelnaam vir tekste, meestal  poësie, waarin daar spontaan uiting gegee word aan 'n subjektiewe persoonlike gevoelservaring deur dikwels gebruik te maak van 'n musikale of ritmiese ondertoon. Dit word onderskei van drama en epiek in dat daar in suiwer liriek slegs 'n ongeïdentifiseerde spreker of verteller aan die woord is en geen karakters of gebeure nie. Tipiese vorme hiervan is die sonnet, ode, ditirambe, himne, elegie en epigram.

Aristoteles, in sy *Poëtika* 1447a, vermeld liriese digkuns (*kitharistike,* uitgevoer saam met die cithara, 'n tipe "lier") saam met drama, epiek, dans, skilderkuns en ander vorme van mimesis. Die liriese gedig wat terugdateer na die Romantiese era, besit sommige tematiese voorgangers in die Oud-Griekse en Romaanse vers, maar die antieke definisie is gegrond op metriese kriteria, en is in argaïese en klassieke Griekse kultuur voorveronderstel as lewendige optredes vergesel van snaarinstrument.

Een van die eerste liriese digters was Sappho en van die belangrikste genres onder die liriek is die sonnet. 'n Groot deel van die negentiende en twintigste-eeuse poësie behoort ook tot die liriek.

## Verwysings
Mito-poësis

**Mito-poësis** (volgens Hellenistiese Grieks  "mite-skepping") is 'n verhalende genre in moderne letterkunde en kinematografie waar 'n fiktiewe mitologie geskep word deur skrywers van prosa of ander fiksie. Die woord *mito-poësis* volg op die gebruik van *mythopoeia* deur J. R. R. Tolkien in die 1930's. Die skrywers in hierdie genre integreer tradisionele mitologiese temas en argetipes in fiksie. Mito-poësis is ook die handeling vir die skep van mitologieë.

Vername skrywers van mito-poësis sluit in, Tolkien, William Blake, H.P. Lovecraft, Lord Dunsany, Mervyn Peake en George MacDonald. Hoewel baie literêre werke mitiese temas bevat is daar min wat die werklike digte selfverwysendheid en doelmatigheid van mito-poësis benader. Dit is verbeelde mitologie wat, eerder as ontstaan uit eeu-oue mondelinge tradisie, neergepen word deur 'n enkele skrywer of klein groepie oor 'n kort tydperk.

Anders as fantasiewêrelde of 'n fiktiewe heelal wat gemik is op die oproep van gedetailleerde wêrelde met goed 'n geordende geskiedenis, geografie en natuurwette, poog mito-poësis om die nabootsing en insluiting van werklike mitologie, spesifiek geskep om mitologie na moderne lesers te bring, en/of om geloofwaardigheid en literêre diepte aan fiktiewe wêrelde te bring in fantasie- of wetenskapfiksieboeke en rolprente.

Dit word amper sonder uitsondering geheel en al geskep deur 'n individu, soos die wêreld van Tolkien se Middelaarde.

## Verwysings
Nonsens-literatuur

[regs|duimnael|250px|*[John Tenniel se uitbeelding van die nonsens-kreature in Carroll se Jabberwocky.*]]

**Literêrere nonsens** (of **nonsens-literatuur**) is 'n breë kategorisering van letterkunde wat betekenisvolle en onsinnige elemente gebruik om taalkonvensies of logiese bewysvoering te omseil. Hoewel die bekendste vorm van literêre nonsens die nonsensvers is, kom die genre in baie vorme van letterkunde voor.

Die effek van nonsens word baie maal veroorsaak deur 'n oorvloed betekenis eerder as 'n tekort daaraan. Nonsens is dikwels humoristies van aard, hoewel die humor afgelei word van sy onsinnige aard, teenoor meeste ander humor wat snaaks is omdat dit wel sin maak.

Die oorsprong van literêre nonsens word verdeel in twee vertakkings. Die eerste en oudste vertakking kan teruggetrek word na volkstradisies, volksverhale, dramas, rympies, liedere en speletjies, soos die Engelse kinderrympie "Hey Diddle Diddle". Engelse speelterreinrympies en die literêre gestalte Mother Goose is 'n ietwat kontemporêre inkarnasie van hierdie skryfstyl. Die rol in volkstradisie wissel van geheuerympie-ontwerp tot parodie en satire.

Die tweede nuwer vertakking van literêre nonsens se oorsprong lê in die intellektuele absurditeite van hofdigters, geleerdes en intellektuele vanuit verskeie agtergronde. Hierdie skrywers het dikwels gesofistikeerde vorme geskep van Latynse parodieë, religieuse travestieë en politieke satire.

Hedendaagse literêre nonsens spruit voort vanuit 'n kombinasie van die twee vertakkings. Hoewel nie die eerste om die gekruisde vorm van nonsens te skryf nie, het Edward Lear dit ontwikkel en populêr gemaak in sy vele limerieke (beginnende met *A Book of Nonsense*, 1846) en ander bekende tekste soos "The Owl and the Pussycat", "The Dong with a Luminous Nose," "The Jumblies" en "The Story of the Four Little Children Who Went Around the World." Lewis Carroll het hierop voortgebou en maak van literêre nonsens 'n wêreldwye verskynsel met ''Alice's Adventures in Wonderland* (1865) en *Through the Looking-Glass'' (1871). Carroll se gedig "Jabberwocky", wat in die laasgenoemde boek verskyn, word dikwels beskou as wesenlike nonsens-literatuur.

## Verwysings
Klipstreepkoppie

Die **klipstreepkoppie** (*Emberiza tahapisi*) is 'n algemene standvoël en gedeeltelike trekvoël op klipperige hange in grasveld en oop boomveld. Die voël is 14&nbsp;cm groot en weeg 12 - 20 gram. In Engels staan die voël as die *cinnamon-breasted bunting* bekend.

[duimnael|links|Illustrasie van die *insularis*-subspesie wat op [Sokotra voorkom.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Rooivlerkstreepkoppie

Die **Rooivlerkstreepkoppie** (*Emberiza capensis*) is 'n amper-endemiese algemene standvoël in die suide van Suid-Afrika en raak gelokaliseerd en skaars in die noorde. Die voël is 16&nbsp;cm groot en weeg 17 - 27 gram. In Engels staan die voël as die *Cape Bunting* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooirugstreepkoppie

Die **Rooirugstreepkoppie** (*Emberiza flaviventris*) is 'n algemene standvoël in boomveld en vogtige savanne. Die voël is 15&nbsp;cm groot en weeg 15 tot 22 gram. In Engels staan die voël as die *Golden-breasted bunting* bekend.

duimnael|links|'n Jong rooirugstreepkoppie in Namibië.

## Subspesies 
Daar is drie subspesies:
* *E. f. flaviventris*, kom van die Kaapprovinsie tot suidelike Soedan voor.
* *E. f. flavigaster* kom in 'n smal strook oor die rant van die Sahara voor.
* *E. f. princeps* kom in suidelike Angola en Namibië voor.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witvlerkkanarie

Die **Witvlerkkanarie** (*Crithagra leucoptera*) is 'n endemiese, skaars tot gelokaliseerde algemene standvoël en nomade in digte struikgewas en digte fynbos maar nie noodwendig naby proteas nie. Dit is die volopste in droër gebiede. Die voël is 15&nbsp;cm groot en weeg 18 - 25&nbsp;gram. In Engels staan die voël as die *Protea canary* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=D403BDAFC9AB3134
Witkeelkanarie

Die **witkeelkanarie** (*Crithagra albogularis*) is 'n amper-endemiese, algemene standvoël en plaaslike nomade in kusruigtes, Karoobossieveld en halfwoestyn. Die voël is 16&nbsp;cm groot en weeg 18 – 38 gram. In Engels staan die voël as die *White-throated canary* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=294A70CC89F70FEB
Amir Abbas Howeida

**Amir Abbas Howeida** (Persies: امیرعباس هویدا; *Amīr `Abbās Howeida*, * 18 Februarie 1919, † 7 April 1979 in Teheran) was 'n Iranse ekonoom en politikus wat tussen 27 Januarie 1965 en 7 Augustus 1977 as eerste minister gedien het. Sy ampstermyn van byna dertien jaar was die langste van alle premiers in die geskiedenis van Iran. Howeida het daarnaas ook die ampte van vise-premier en minister van finansies in die kabinet van Hassan-Ali Mansur beklee. 

Ná die Iranse Rewolusie in 1979 is hy deur die nuut geskepte Islamitiese Rewolusionêre Geregshof skuldig bevind van "oorlogsvoering teen God" en die "verspreiding van korrupsie op Aarde", ter dood veroordeel en tereggestel.
Hygliteratuur

[duimnael|150px|[Kamasutra]]

**Hygliteratuur** of **Erotiese literatuur** bestaan uit fiktiewe en feitlike stories en berigte van mense se seksuele doen en late, met die eienskap of intensie om die leser seksueel te prikkel. Die soort erotika kom te voorskyn as romans, kort verhale, poësie, lewensgetroue memoirs en sekshandleidings. 'n Algemene eienskap van die genre is seksuele fantasieë oor temas soos prostitusie, orgies, homoseksualiteit, sadomasochisme en vele ander taboe onderwerpe en fetisje, wat potensieel in eksplisiete taal uitgedruk word. Ander gemeenskaplike kenmerke is satire en sosiale kritiek. Ten spyte van kulturele taboes rondom sulke materiaal, is die sirkulering van erotiese literatuur nie as 'n groot probleem beskou voor die uitvinding van die drukpers nie, aangesien die kostes vir die produsering van individuele manuskripte beperk was  tot 'n baie klein groepie lesers. Die koms van die drukpers in die 15de eeu het ook 'n groter mark en groter beperkings tot gevolg gehad, wat die vorm van sensuur aangeneem het asook wetlike kontroles op publikasie op grond van obseniteit. As gevolg hiervan is 'n groot deel naderhand klandestien geproduseer.

Baie erotiese literatuur word vergesel van erotiese kuns wat die teks illustreer.

## Verwysings
Satire

'n **Satire** is 'n hekelende letterkundige geskrif en genre wat spottenderwys menslike en individuele swakhede, dwaashede, wantoestande en tekortkominge uitbeeld, met soms die bedoeling om verbetering te motiveer. Die term *satura*, afgelei van die Latyns: *satira* (bont mengelmoes, deurmekaarspul), verwys oorspronklik na 'n Latynse digvorm (lang heksametriese gedig met dialoog wat spot met die gemeenskap se swakhede en wanpraktyke) met Lucillius as pionier. Met die ontwikkeling van die begrip het daar op 'n stadium verwarring ontstaan tussen die Latynse *satura* en Griekse *satyros* met die gevolg dat die woord as *satyra* geskryf is en *satyre* geword het in Engels. Die etimologiese verwarring is deur Isaac Casaubon opgeklaar in 1605.

Die algemene bedoeling van 'n satire is om humoristies te wees, met die groter doel dikwels konstruktiewe sosiale kommentaar deur die gebruik van vernuf as wapen en as hulpmiddel om aandag te vestig op spesifieke en wyer geskille in die samelewing. 'n Gemene deler van satire is sterk ironie of sarkasme—"in satire, irony is militant" —maar parodie, burlesk, oordrywing, jukstaposisie, vergelyking, analogie en dubbelsinnigheid kom gereeld in satiriese spraak en skrywes voor. Die "militante" ironie of sarkasme wil baie maal voorgee om dit wat die satirikus poog om aan te val, goed te keur (of ten minste as normaal weer te gee). Satire word deesdae gevind in heelwat ekspressiewe kunsvorme, insluitend letterkunde, opvoerings, kommentaar, televisieprogramme en media soos lirieke.

Beroemde satirici sluit in die Engelse John Dryden, Swift, Addison, Steel, Alexander Pope, Fielding, Byron en Thackeray; die Spaanse Cervantes; en die Franse Rabelais en Voltaire. Die bekendste Afrikaanse satirici sluit in Dr. O’Kulis (vgl. sy Eselskakebeen), C.J. Langenhoven, A.G. Visser en N.P. van Wyk Louw. Afrikaanse letterkunde na die 1960's toon ook 'n sterk satiriese inslag, met onder andere P.G. du Plessis se 'n Seder val in Waterkloof, Die Keiser van Bartho Smit, Drakenstein my Drakenstein van M.M. Walters, en Etienne Leroux se Sewe dae by die Silbersteins en Magersfontein, o Magersfontein!

## Verwysings
Rooikeelkolpensie

Die **Rooikeelkolpensie** (*Hypargos niveoguttatus*) is 'n gelokaliseerde algemene standvoël van digte ruigtes, welige plantegroei en woudrande. Hulle verkies vogtiger habitats as die Rooskeelkolpensie en is die broeigasheer vir die Groenblouvinkie. Die voël is 13&nbsp;cm groot en weeg 13 - 17 gram. In Engels staan die voël bekend as die *Red-throated Twinspot*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Dikbekkanarie

Die **Dikbekkanarie** (*Crithagra sulphurata*) is 'n algemene standvoël in boomveld, halfvogtige ruigtes en tuine. Hulle soek gewoonlik kos in die blaredak van bome. Die voël is 14&nbsp;cm groot en weeg 15 - 23&nbsp;gram. In Engels staan die voël as die *Brimstone canary* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=53A5E91F9C2D694E
Ridderroman

[duimnael|Ywain veg met [Walewein. Middeleeuse verlugting uit Chrétien de Troyes se roman, *Yvain, le Chevalier au Lion*]]

’n **Ridderroman** (ook **ridderepiek** of **ridderverhaal**) is ’n Middeleeuse berymde verhaal waarin ridders as helde optree, en het aan die einde van die elfde eeu in Frankryk ontstaan. Dit was veral populêr onder die aristokrasie van die hoë Middeleeue en vroeë Moderne Europa. Dit is fantastiese stories oor wonderbaarlike avonture van soekende rondreisende ridders, uitgebeeld met heroïese eienskappe. Die klem gelê op heteroseksuele liefde en galante maniere onderskei dit van die *chanson de geste* en ander tipe epiek, waar manlike militêre heroïsme vooropgestel word. Populêre letterkunde leen ook uit hierdie tema, maar met ’n ironiese, satiriese of burlesk oogmerk. Ridderverhale het legendes, sprokies en geskiedenis herverwerk om aan te pas by lesers en aanhoorders se smaak, maar teen circa 1600 was dit uit die mode en is dit skitterend satiries saamgevat deur Miguel de Cervantes in sy roman *Don Quichot*. Tog word die moderne uitbeelding van "Middeleeus" meer deur die ridderroman beïnvloed as enige ander Middeleeuse genre, en die woord "Middeleeus" roep altyd beelde op van ridders, prinsesse in die knyp, drake en ander romantiese stylfigure.

Oorspronklik is ridderliteratuur in Oudfrans, Anglo-Normandies en Oksitaans, en later in Engels en Duits geskryf. Gedurende die vroeg dertiende eeu is ridderromans toenemend as prosa geskryf. Latere romans, veral die van Franse oorsprong, het ’n merkbare geneigdheid gehad tot die uitlig van temas oor hoofse liefde soos getrouheid in teëspoed.

Gedurende die Gotiese herlewing, vanaf circa 1800 het die konnotasie met ridderverhale verskuif van die magiese en fantastiese na die effens onheilspellende "Gotiese" avontuurverhale.

## Verwysings
Geeloogkanarie

Die **Geeloogkanarie** (*Crithagra mozambica*) is 'n algemene tot volop standvoël in oop boomveld, savanne en tuine. Hulle is dikwels in swerms saam met ander saadeters. Die voël is 11&nbsp;cm groot en weeg 9 - 16 gram. In Engels staan die voël as die *Yellow-fronted canary* bekend.

duimnael|links|'n Geeloogkanarie in Uganda.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=169B483CCAD8551B
Emberiza

***Emberiza*** is 'n genus van voëls wat aan die orde van sangvoëls (*Passeriformes*) en die familie Emberizidae behoort.

## Lys van spesies 
* *Emberiza affinis*
* *Emberiza alcoveri*
* *Emberiza aureola*
* *Emberiza bruniceps*
* *Emberiza buchanani*
* *Emberiza cabanisi* - Geelstreepkoppie
* *Emberiza caesia*
* *Emberiza calandra*
* *Emberiza capensis* - Rooivlerkstreepkoppie
* *Emberiza chrysophrys*
* *Emberiza cia*
* *Emberiza cioides*
* *Emberiza cineracea*
* *Emberiza cirlus*
* *Emberiza citrinella*
* *Emberiza elegans*
* *Emberiza flaviventris* - Rooirugstreepkoppie
* *Emberiza fucata*
* *Emberiza godlewskii*
* *Emberiza hortulana*
* *Emberiza impetuani* - Vaalstreepkoppie
* *Emberiza jankowskii*
* *Emberiza koslowi*
* *Emberiza leucocephalos*
* *Emberiza melanocephala*
* *Emberiza pallasi*
* *Emberiza poliopleura*
* *Emberiza pusilla*
* *Emberiza rustica*
* *Emberiza rutila*
* *Emberiza sahari*
* *Emberiza schoeniclus*
* *Emberiza socotrana*
* *Emberiza spodocephala*
* *Emberiza stewarti*
* *Emberiza striolata*
* *Emberiza sulphurata*
* *Emberiza tahapisi* - Klipstreepkoppie
* *Emberiza tristrami*
* *Emberiza variabilis*
* *Emberiza vincenti*
* *Emberiza yessoensis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Christelike Gemeente in Brasilië

[duimnael|250px|’n Kerk van die Christelike Gemeente in [São Paulo, Brasilië]]

Die **Christelike Gemeente in Brasilië** (Portugees: *Congregação Cristã no Brasil*) is 'n evangeliese denominasie wat deur die Italiaans-Amerikaanse sendeling Luigi Francescon in Brasilië gestig is, as deel van die grooter "Christian Congregation beweging".

Toe Francescon in 1910 die eerste keer na Brasilië gaan, het hy van Chicago na São Paulo en van daar na Santo Antonio da Plantina, Paraná, gereis. Sy elf sendelingreise was baie suksesvol onder mede- Italiaanse immigrante en die bewoners van Brasilië.

Dit was blykbaar die eerste georganiseerde Pinksterdenominasie in Brasilië. Saam met die Brasiliaanse "Assemblies of God", wat in 1911 in Pará deur die Sweedse Amerikaners Daniel Berg en Gunnar Vingren gestig is, is die Christelike Gemeente in Brasilië deel van die begin van die Brasiliaanse Pinksterbeweging, een van die dinamiesste en vinnigs groeiende evangeliebewegings wêreldwyd.

Die oortuigings van die Christelike Gemeente word uiteengesit in hul 12 geloofsartikels. Hulle glo in die Drie-eenheid, die Bybel en verlossing deur die geloof in Jesus Christus. Hulle aanvaar die doop van die Heilige Gees en Goddelike genesing en wonderwerke. Die kerk het twee sakramente – doop deur onderdompeling en Nagmaal.

## Teenwoordigheid in Suid-Afrika
Die Christelike Gemeente in Brasilië is die grootste komponent van 'n wêreldwye gemeenskap van Christelike Gemeentes wat in meer as 80 lande teenwoordig is. Hierdie internasionale gemeenskap, bekend as die Broederskap van Christelike Gemeentes, is in 2003 geformaliseer. Alle gemeentes in hierdie gemeenskap deel dieselfde geloofsbelydenis, liturgie en praktyke en staan in volle gemeenskap met mekaar.

In Suid-Afrika staan die kerk bekend as die **Christelike Gemeente in Suid-Afrika** (Engels: *Christian Congregation in South Africa*). Die gemeente is geleë in Rosettenville, Johannesburg, en bied dienste aan elke Sondag vanaf 08:45 vm. Die kerk volg dieselfde leerstellings en liturgiese praktyke as die Christelike Gemeente in Brasilië en ander internasionale gemeentes.

## Verwysings
## Skakels 
* Die denominasie se amptelike webtuiste
Loperamied

**Loperamied**, 'n piperidien-derivaat, is 'n opiaatmedisyne wat gebruik word teen diarree as gevolg van gastro-enteritis of inflammatoriese ingewandsiekte. Dit is in die meeste lande generies beskikbaar, bekende handelsname is **Imodium**, **Lopex**,  **Adco-loperamide**, **Cipla-loperamide**, **Gastron** en **Lopedium**. Dit is oorspronklik deur Janssen Pharmaceutica in België ontwikkel.

## Mediese gebruik 
Loperamied is effektief teen verskeie vorms van akute en kroniese diarree. Daar is gewoonlik geen geneesmiddelbehandeling vir diarreë nodig nie, dus moet die middel slegs gebruik word as dit werklik noodsaaklik is.

## Werkingsmeganisme 
Loperamied is 'n opiaatreseptor-agonis. Die opiaatderivaat bind aan die opiaatreseptore in die dermkanaal waardeur onder meer die peristaltiese beweging van die derm verminder word. Loperamied verhoog ook die spiertonus van die dunderm en die kolon waardeur waterige ontlasting makliker gestop kan word. Omdat die peristalse verminder word, stop dit nie alleen die diarree nie, maar ook die verdere spysvertering. Loperamied genees nie die oorsaak van die diarree nie. 

## Teenaanwysings 
Diarree as gevolg van enige bepaalde vergiftiging of indringer-organisme is belangrike teenaanduidings. Die rede hiervoor is dat die gifstowwe dan binne die dermkanaal "vasgevang" word, waar dit tot groter skade en ongemak vir die pasiënt kan lei as wanneer dit eerder uitgeskei is saam met die diarree-stoelgange. 

Kinders jonger as 2 jaar mag nie met die middel behandel te word nie, weens gevaarlike newe-effekte. Vir kinders tussen 2 en 8 jaar moet loperamied saam met 'n orale rehidrasiemiddel (ORS) toegedien word. Die voubiljet gee aanwysings vir beperkte gebruik tydens swangerskap en borsvoeding.

## Sien ook 
* Gastro-enteritis
* Simetikoon - werk gasvorming teen; word gereeld met loperamied gekombineer in preparate
* Geaktiveerde koolstof

## Verwysings 
## Eksterne skakels 
* Imodium Webblad
Tragikomedie

duimnael|Antieke maskers wat tragiek en komedie versinnebeeld.

'n **Tragikomedie** soos afgelei kan word uit die naam, is 'n tipe drama waarin tragiek en komedie ineengeweef is. Die term word vir dramas van uiteenlopende aard gebruik aangesien daar geen ooreenstemming bestaan oor die elemente ter sake nie. Griekse en Romeinse dramas is normaalweg streng geskei tussen drama en komedie, hoewel sommige van Euripides se dramas in hierdie genre kan val. Aristoteles het die tragedie verkies maar maak wel melding (Poetica: XIII) van populêre dramas waarin die goeie beloon word en die slegte gestraf word. Plautus is die eerste, sover bekend, wat die term *tragicocomoedia* gebruik het vir sy drama *Amphitryon* vanweë die feit dat beide karakters van hoë en lae stand daarin opgetree het.

Tydens die Renaissance, in Italië met Cinthio as belangrike rolspeler, het die tipe drama meer algemeen geword, veral vanweë die vryer Middeleeuse dramas wat nie deur kritici geïgnoreer kon word nie. Die dramas het in 'n afwisselende mate die komedie en tragedie gemeng maar het altyd op 'n gelukkige einde uitgeloop. Hoewel kritici dit afgekeur het en die tragikomedie in Italië nie goedgekeur is nie is Guarini se invloedryke herderspel *Il pastor fid* so genoem. In Spanje en Frankryk was die klassieke reëls nie so streng toegepas nie en het die tragikomedie gebloei in die 16de en vroeg 17de eeu onder dramaturge soos die Spaanse Lope de Vega en Franse Gamier, Rotrou en Hardy.

Teen die agtiende eeu het die genre ongewild geraak maar herlewing in die twintigste eeu het gevolg na leiding van skrywers soos Pirandello, Beckett, Ionesco en Durrenmat. Uys Krige se *Die Goue Kring* kan ook as 'n Afrikaanse tragikomedie beskryf word.

## Bronnelys 
* 

## Eksterne skakels 
* Tragikomedie van Antieke Griekeland tot Shakespeare
* Na-oorlogse Britse drama
Roosterbrood

**Roosterbrood** is brood wat gesny en daarna met behulp van hitte bruingebrand is. Die proses om brood te rooster maak die brood warm en bros, en stel 'n geurige reuk vry (soortgelyk aan varsgebak).

'n Elektriese broodrooster word gewoonlik gebruik om roosterbrood te maak. Hierdie broodroosters het gewoonlik gleuwe waarin twee, vier of meer snye brood geplaas kan word. As die brood gereed is, sal dit outomaties uitskiet, waarna dit bedien kan word. Brood kan ook in 'n oond of oor 'n oop vuur gerooster word, terwyl dit met 'n braaitang omgedraai word sodat albei kante eweredig bruin rooster. 'n Maklike manier om braaibroodjies (met enige vulsel in) te maak is om dit in 'n toeklaprooster op koel vuurkole te plaas en dan gereeld om te draai.

Roosterbrood word algemeen tydens ontbyt genuttig. Verskeie smeermiddels kan ingespan word om dit verskillende smake te gee. Botter word gewoonlik hiervoor gebruik, waarna konfyt, heuning, kaas, Marmite/Bovril of ander geurmiddels daaroor gesmeer kan word. Roosterbrood is ook fermer as gewone brood, en kan as basis vir swaarder geregte, soos maalvleis of fyngemaakte vis gebruik word.

Ouer brood word dikwels vir roosterbrood gebruik. Brood kan selfs vir die doeleinde gevries word om later gerooster te word.

Die chemiese proses wat tydens die rooster plaasvind word die Maillard-reaksie genoem. Hiertydens reageer die aminosure en reduserende suikers met mekaar wat vir die bruin kleur verantwoordelik is.
duimnael|links|150px|'n Elektriese broodrooster.
duimnael|centre|'n Rakkie vir roosterbrood.

## Voetnota 
## Eksterne skakels 
* 
*
Geelkanarie

Die **Geelkanarie** (*Crithagra flaviventris*) is 'n amper-endemiese, algemene standvoël en plaaslike nomade in die Karoo, kusstruike en halfwoestyn. Hulle kom dikwels saam met mossies en ander saadeters voor in groot swerms. Die voël is 13&nbsp;cm groot en weeg 13 - 20&nbsp;gram. In Engels staan die voël as die *Yellow canary* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Kaapse kanarie

Die **Kaapse kanarie** (*Serinus canicollis*) is 'n endemiese, algemene standvoël in fynbos, grasveld, kusduine en tuine. Hulle kom dikwels in klein swerms voor. Die voël is 12&nbsp;cm groot en weeg 12 - 22 gram. In Engels staan die voël as die *Cape Canary* bekend.

duimnael|links|'n Kaapse kanarie in Suid-Afrika.
duimnael|links|Vier in 'n boom in Suid-Afrika.

## Subspesies 
Subspesies, alfabeties gerangskik:
* *Serinus canicollis canicollis* (Swainson, 1838)
* *Serinus canicollis griseitergum* Clancey, 1967
* *Serinus canicollis sassii* Neumann, 1922

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel
Swartkopkanarie

Die **swartkopkanarie** (*Serinus alario*) is 'n endemiese, gelokaliseerde, algemene standvoël en plaaslike nomade in Karoobossieveld, gewoonlik in digter begroeide gebiede en in landerye. Die voël is 12&nbsp;cm groot en weeg 11 - 13 gram. In Engels staan die voël as die *Black-headed Canary* bekend. Sommige kenners behandel hierdie spesie as gelyksoortig aan die bontkopkanarie maar sover bekend verbaster hulle nie, ondanks oorvleuelende gebiede en voorkoms in gemengde swerms.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=24798475FE26E5B3
Bontkopkanarie

Die **bontkopkanarie** (*Serinus alario leucolaema*) is 'n endemiese, redelik algemene standvoël en plaaslike nomade op dorre vlaktes en in bergbossieveld en landerye. Hulle kom af en toe suid van hulle normale gebied voor. Die voël word 12&nbsp;cm groot en weeg 11 - 13 gram. In Engels staan die voël as die *Damara canary* bekend.

## Taksonomie 
Die taksonomiese status van hierdie voël is onseker. Dit is in die International Ornithologists' Union as 'n subspesie van die swartkopkanarie (*Serinus alario*) beskryf.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 
* Clement, Harris and Davis, *Finches and Sparrows* 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=BC5C392FC5E90FA5
Kaapse pietjiekanarie

Die **Kaapse pietjiekanarie** (*Crithagra totta*) is 'n endemiese, gelokaliseerde, algemene standvoël in bergfynbos, woudrande en soms langs die kus; ook denneplantasies en dig begroeide afvoerslote in die westelike Karoo. Die voël is 12&nbsp;cm groot en weeg 10 - 16 gram. In Engels staan die voël as die *Cape siskin* bekend.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
*
Wegraping

Die **wegraping** is 'n ideologie of geloof dat Jesus sy uitverkorenes in die geheim van die Aarde gaan wegneem terwyl die nie-gelowiges sal agterbly. Die woord "wegraping" kom glad nie in die Bybel voor nie, maar word soms gebruik om die wederkoms te beskryf. Na die sogenaamde wegraping volg 'n periode van 7 jaar van verdrukking waarna Jesus vir 'n tweede keer kom. Diegene wat deur die 7 jaar verdrukking gaan kry dus 'n tweede kans om gered te word.

Die wegraping is 'n eskatologiese standpunt wat deur sommige Christene, veral dié van Amerikaanse evangelisasie, gehuldig word, wat bestaan uit 'n eindtydse gebeurtenis wanneer alle dooie Christengelowiges opgewek sal word en, saam met Christene wat nog leef, saam sal opstaan "in die wolke, om die Here in die lug te ontmoet." Hierdie siening van eskatologie is tipies deel van dispensasionele premillennialisme, 'n vorm van toekomssieninge wat verskeie profesieë in die Bybel as onvervuld beskou en in die toekoms sal plaasvind.

Die idee van 'n wegraping soos dit in dispensasionele premillennialisme gedefinieer word, word nie in die historiese Christendom aangetref nie en is 'n relatief onlangse leerstelling wat uit die 1830's ontstaan. Die term word gereeld onder fundamentalistiese teoloë in die Verenigde State gebruik. Die oorsprong van die term strek vanaf die Eerste Brief aan die Tessalonisense in die Bybel, wat die Griekse woord *harpazo* (Antieke Grieks: ἁρπάζω) gebruik, wat beteken "om weg te ruk" of "om te gryp".

Verskillende sienings bestaan oor die presiese tyd van die wegraping en of Christus se wederkoms in een of twee gevalle sal plaasvind. Pretribulationisme onderskei die wegraping van die Wederkoms van Jesus Christus wat in die Evangelie van Matteus, 2 Tessalonisense en Openbaring genoem word. Hierdie siening hou vol dat die wegraping die sewe jaar lange Verdrukking sou voorafgaan, wat sou kulmineer in Christus se wederkoms en gevolg word deur 'n duisend jaar lange Messiaanse Koninkryk. Hierdie teorie het ontstaan uit die vertalings van die Bybel wat John Nelson Darby in 1833 ontleed het. Pretribulationisme is die mees algemene siening onder Christene wat vandag in die wegraping glo, hoewel hierdie siening binne evangeliese geloof betwis word. Ander sienings sluit in die wegraping tydens die middel van die verdrukking, voor die toorn en na die verdrukking.

Die meeste Christelike denominasies onderskryf nie die wegrapingsteologie nie en het 'n ander interpretasie van die "lugversameling" wat in 1 Tessalonisense 4 beskryf word.  In plaas daarvan interpreteer hulle tipies wegraping in die sin van die uitverkorenes wat saam met Christus in die Hemel vergader net na sy Wederkoms en verwerp die idee dat 'n groot deel van die mensdom vir 'n verlengde verdrukkingstydperk op aarde agtergelaat sal word na die gebeure van 1 Tessalonisense 4:17.

## Sien ook 
* Eskatologie
* Chiliasme

## Verwysings
Angolaswie

Die **Angolaswie** (*Coccopygia bocagei*) is 'n voël wat lyk soos die Suidelike swie en word soms gesien in die Noordwes-Namibië. Die mannetjie het 'n swart gesig soos die Suidelike swie maar albei geslagte het 'n fyn dwarsgestreepte rug. Die voël staan in Engels bekend as die *Angolan Waxbill*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=95DC125BA005C5A2